text: Esbjerg fB vil tilbage på vinderkurs
  02 maj 2016 kl. 10.21
  Dagens hjemmekamp mod OB skal give en sejr, hvis holdet vil længere op i tabellen.
  I de seneste tre kampe er det kun blevet til to point, men mandag aften satser Esbjerg fB på tiltrængte tre point, når holdet på hjemmebane møder OB.
  EfB har foreløbig sat sig det mål, at de gerne vil passere FC Nordsjælland og Viborg i tabellen, og hvis det skal lykkes, skal der snart en sejr til.
  -Vi vil lægge tryk og pres mod et OB-hold, der er til at tale med, siger cheftræner Jonas Dal forud for kampen.
  OB har heller ikke klaret sig godt de seneste kampe. Tre af de sidste fire kampe er tabt.
  Kampen fløjtes i gang klokken 19.00 på Blue Water Arena.
  